આપનો મુળ મુદ્દો ચાતર્યો નથી, (જો કે શ્રી.જુગલકીશોરભાઈએ પણ ટકોર કરી છે તેથી મારે મારો પ્રતિભાવ દશ વખત વાંચવો પડ્યો ! એવું બને કે હું મુદ્દો ચાતરી ગયો હોઉં પણ મને જ ધ્યાનમાં ન રહ્યું હોય, એવું બને તો ધ્યાન જરૂર દોરવું) આપનો મુળ મુદ્દો જ એ છે કે ’આ ગરીબોને સુધારવા જ પ્રયત્ન શા માટે ?’ રાઈટ ? અને મારો વિરોધ પણ એ જ છે કે ’કોઈ ગરીબ કે પછાત કે અજ્ઞાનીને આગળ લાવવા, સુધારવા પ્રયત્ન કરે તો તેનો વિરોધ (એ કોઈપણ હોય) શા માટે ? આપને લાગે કે આપની વાતના ઉત્તર ના હોય પછી તર્કનો આશરો લેવાય, કદાચ આ વાત મને નથી સમજાણી. આપણે એક તરફ તો તર્કબદ્ધતા દાખવવાનું કહીએ છીએ અને એક તરફ તર્કનો વિરોધ કરીએ છીએ. તો તો પછી બધા જ ધર્મપુસ્તકોમાં અતાર્કિક વાતો ભરી પડી છે તેને પણ બેઠેબેઠી માની લેવી જોઈએ ને (કેટલાક લોકો પણ આ જ તો કહે છે !) કોઈક અબૂધે કરેલું અર્થઘટન કે શુદ્રોને, પછાતોને, સ્ત્રીઓને શાસ્ત્રજ્ઞાન મેળવવાનો અધિકાર નથી અને આપણી વાત કે દેવીપૂજકોને શા માટે કથા સંભળાવવી જોઈએ તેમાં શું ફર્ક છે ?! (આપણો કહેવાનો અર્થ જુદો છે…એમ દલિલ થઈ શકે, પરંતુ તો પછી ત્યારે પેલા લોકોનો કહેવાનો અર્થ પણ અલગ નહીં હોય તેની શી ખાત્રી ! સરવાળે શબ્દ બ્રહ્મ છે !! ક્યારેક ભ્રમ છે !!)